<classify> Wakizungumza na waandishi wa habari ndani ya uwanja wa Nangwanda Sijaona, wachezaji hao walisema wanaunga mkono tamko lililotolewa kupitia Mwenyekiti wa Baraza la Wachezaji wa zamani, Omar Zimbwe, Tanga.Katika tamko hilo, Zimbwe alisema Muhongo ni mwanamichezo wa zamani aliyewakilisha mkoa wa Mara kwenye michuano mbalimbali, hivyo ni mchezaji mwenzao na wapo tayari kumuunga mkono iwapo atachukua fomu ya kugombea urais.Tunaunga mkono tamko la wenzetu wa Tanga na wengine waliotangulia kumshawishi Muhongo kugombea urais, hatuna sababu za kupingana na wenzetu, tunamuomba muda ukifika achukue fomu na kugombea, alisema Mohamed Dogoa, mchezaji soka wa zamani wa Bandari na timu ya Mkoa wa Mtwara.Mchezaji wa zamani wa Yanga, Mohamed Hussein Mmachinga kwa upande wake alisema, uamuzi uliochukuliwa na wachezaji wa zamani wa Mtwara na Tanga ni mzuri, kwani wameonesha uzalendo wa nchi yao na kutumia haki yao ya kikatiba ya kupendekeza nani anayefaa kuongoza Taifa kutokana na vigezo walivyoona vinafaa.Wanamichezo ni lazima tuoneshe nguvu yetu na kuamua jambo kwa maslahi ya nchi yetu, tutumie umoja wetu na heshima tuliyonayo kwa jamii kuhakikisha nchi inapata kiongozi mzuri atakayelifikisha taifa kwenye mafanikio makubwa na kutuondoa kwenye umaskini, alisema mmachinga ambaye ni mzaliwa wa Mtwara.Naye nahodha wa zamani Yanga na timu ya Taifa, Shabani Katwila, alisema wameamua kumshawishi Muhongo kugombea urais kutokana na uchapakazi alioonesha kwa kipindi kifupi alichokaa wizarani ambapo amefanya mambo ambayo hakuna waziri aliyekaa kwenye wizara hiyo aliweza kuyafanya.Muhongo ni mtu mwenye uchungu na nchi yake, tumetafakari na kujiridhisha kwamba anatosha kuwa rais, hivyo tumeona tumuombe muda ukifika achukue fomu na kugombea na tutamuunga mkono, alisema Katwila aliyewika kwenye miaka 1970 hadi 1983.Aliendelea kusema: Tusije kufanya makosa kama waliyofanya wenzetu wa nchi ambazo wameingia kwenye uchumi wa mafuta na gesi, kwa kushindwa kuchagua viongozi wazuri, wamejikuta rasilimali hizo zinawanufaisha viongozi hao na familia zao, alisema Katwila.  <topic>: MICHEZO 